Lansing begynte å jobbe som modell da hun var 16 år gammel. Hun hadde sin filmdebut i en ukreditert rolle i komedien (1947), med Adele Jergens og Marc Platt i hovedrollene. Da hun fikk filmkontrakt med Metro-Goldwyn-Mayer i 1948, begynte hun å bruke navnet Joy Lansing. På midten av 1950-tallet endret hun skrivemåten fra Joy til Joi. Lansing spilte for det meste ukrediterte småroller i filmene hun var med i, inkludert (1949), med Frank Sinatra, Gene Kelly og Esther Williams, og (1949), med Esther Williams, Red Skelton og Ricardo Montalbán. Den 28. mars 1949 var hun avbildet på forsiden av . Lansing hadde spilt i Hal Roachs kortfilmkomedie , som var produsert for fjernsyn. I magasinet beskrev Roach henne som en «moderne kombinasjon av Thelma Todd og Jean Harlow». Lansing ble vurdert i rollen som Angela Phinlay i film noiren (1950), men den gikk til slutt til Marilyn Monroe. Hun ble også vurdert i rollen som frøken Caswell i dramafilmen (1950), men også denne gikk til Monroe. Lansings kontrakt med MGM ble avsluttet i 1950.